## Susana Fabregat es reunix amb l'alcalde d'Alqueries per a avançar en serveis socials i culturals per al municipi

*** Fabregat ha destacat el compromís de la Generalitat amb projectes que redunden en el benestar dels veïns i veïnes**

La delegada del Consell a Castelló, Susana Fabregat, ha mantingut una reunió de treball amb l'alcalde de les Alqueries, Antonio Gil, per a abordar les prioritats del municipi, especialment en les àrees de cultura i serveis socials.

“Hem escoltat totes les necessitats que ens ha traslladat l'Ajuntament, que són les necessitats de tots els seus veïns". "Durant anys en el calaix s'han quedat projectes com la Casa de la Cultura que precisen que es reactiven per a benefici de la ciutadania”, ha apuntat la delegada del Consell a Castelló.

Durant la trobada, l'alcalde ha explicat les principals línies d'actuació per al municipi per als pròxims anys. “Unes accions -segons Fabregat- que comptaran amb la col·laboració de la Generalitat perquè les Alqueries continue avançant”.

Fecha: 14/09/2023